
ΑΠΟΣΠΑΣΜΑ                        
Από το πρακτικό της με αριθ. 33ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 314/2023
Στη Λευκάδα σήμερα  στις 8 του μηνός Αυγούστου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 18708/4-8-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τέσσερα (4) θέματα Εκτός Ημερήσιας Διάταξης.

ΘΕΜΑ 6ο:  Απόφαση Ο.Ε. για έγκριση μελέτης του έργου: «ΔΙΑΝΟΙΞΗ ΔΡΟΜΟΥ ΣΧΕΔΙΟΥ ΠΟΛΗΣ ΛΕΥΚΑΔΑΣ (ΠΕΡΙΒΟΛΙΑ)» πρ/σμού με ΦΠΑ 18.757,00 €.

Εισηγητής: Σπυρίδων Λύγδας, Αντιδήμαρχος

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στον Αντιδήμαρχο κ. Σπυρίδωνα Λύγδα, ο οποίος εισηγούμενος το θέμα, έθεσε υπόψη των μελών της Επιτροπής τα εξής:
«Ισχύουσες διατάξεις: 
· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία

· Ν. 4555/19-07-2018 Πρόγραμμα ΚΛΕΙΣΘΕΝΗΣ

Με τη παρούσα μελέτη προβλέπονται να εκτελεστούν εργασίες  διάνοιξης προβλεπόμενης οδού του σχεδίου πόλης στα Περιβόλια Δήμου Λευκάδας ανάμεσα στα ΟΤ 487 και 488.

Το πλάτος της οδού είναι 6 μέτρα και θα εκτελεστούν εργασίες σε μήκος 50μ περίπου. Στο τμήμα αυτό υπάρχει ανοιχτό αυλάκι όμβριων που συνδέεται με το δίκτυο όμβριων που βρίσκεται επί της οδού Καραβέλα. 

Θα κατασκευαστεί σωληνωτός οχετός με τσιμεντοσωλήνες Φ80 εγκιβωτισμένους με σκυρόδεμα και θα συνδεθεί με το υπάρχον δίκτυο της οδού Καραβέλα. Θα κατασκευαστούν επίσης τρία φρεάτια υδροσυλλογής. 

Θα εκτελεστούν εργασίες γενικών εκσκαφών για την απομάκρυνση ακατάλληλων εδαφών και την εξυγίανση της οδού. Θα ακολουθήσουν εργασίες κατασκευής επιχώματος και διαμόρφωσης τελικής επιφάνειας καταστρώματος.

   Η δαπάνη που απαιτείται είναι 15.126,61 Ευρώ  χωρίς ΦΠΑ ενώ με ΦΠΑ 18.757,00 €.

Εισηγούμαστε,  την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 18.757,00 Ευρώ(με ΦΠΑ 24%).»

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ
Την έγκριση  της μελέτης σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 18.757,00 Ευρώ (με ΦΠΑ 24%), του έργου: «ΔΙΑΝΟΙΞΗ ΔΡΟΜΟΥ ΣΧΕΔΙΟΥ ΠΟΛΗΣ ΛΕΥΚΑΔΑΣ (ΠΕΡΙΒΟΛΙΑ)» .


Η απόφαση αυτή πήρε αύξοντα αριθμό: 314/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

